उत्कृष्ट पुनरागमन गर्दै म्यानचेस्टर सिटीले न्युकासललाई ४-३ ले हरायो
फेरान टोरेसले क्लबका लागि गरेको पहिलो ह्याट्रिकको मद्दतमा च्याम्पियन भइसकेको म्यानचेस्टर सिटीले शुक्रबार इंग्लिस प्रिमियर लिगमा न्युकासल युनाइटेडलाई ४–३ ले हराएको छ ।
लन्डन — फेरान टोरेसले क्लबका लागि गरेको पहिलो ह्याट्रिकको मद्दतमा च्याम्पियन भइसकेको म्यानचेस्टर सिटीले शुक्रबार इंग्लिस प्रिमियर लिगमा न्युकासल युनाइटेडलाई ४–३ ले हराएको छ ।सिटीले दुई पल्ट खेलमा पुनरागमन रच्दै यो उत्कृष्ट र सनसनीपूर्ण जित निकालेको हो ।सिटी लिगमा तीन चरणको खेल हुन अगाडि नै लिग च्याम्पियन भइसकेको छ । त्यसैले व्यवस्थापक पेप ग्वार्डिओलाले युरोपेली च्याम्पियन्स लिग फाइनल खेल्न दुई साता अगाडि यसपल्ट केही खेलाडीलाई अवसर दिए ।त्यसमा गोलरक्षक स्कट कारसन पनि रहे र उनले ३५ वर्षको उमेरमा सिटीका लागि डेब्यु गरे । उनी १० वर्षयता पहिलो पल्ट प्रिमियर लिगमा खेलिरहेका हुन् । तर खेलका नायक भने टोरेस रहे र तीन सुन्दर गोल गरे ।यो जितपछि सिटी लिग तालिकाको शीर्ष स्थानमा १३ अंकको अग्रतासहित कायम रहेको छ । न्युकासल भने गत साता नै प्रिमियर लिगमा कायम रहने निश्चित भइसकेको छ र यो नतिजापछि १६ औं स्थानमा रहेको छ । 